Swaar straf vir Vrystaatse plaasmoordenaars | Maroela Media
Choppie Bruwer en sy vrou Marian.
Tshediso Motankoba (27) is Donderdag in die hooggeregshof in Bloemfontein twee lewenslange vonnisse opgelê vir die moord op Daniel (Choppie) Bruwer (78) en sy vrou, Marian (67), in Junie verlede jaar.
Daniel, ook bekend as Choppie, en Marian is op hul plaas buite Vanstadensrus, tussen Zastron en Wepener, in die Vrystaat op teregstellingswyse geskiet. Die egpaar se huiswerker het destyds op hulle liggame in die plaashuis afgekom.
Die aanvallers het met die egpaar se voertuig en verskeie van hulle persoonlike besittings gevlug. Die voertuig is later die dag verlate gevind.
Sers. Sinah Mpakane, polisiewoordvoerder in die Vrystaat, het gesê Motankoba is ook gevonnis tot twintig jaar tronkstraf vir gewapende roof, tien jaar tronkstraf vir die onwettige besit van ŉ vuurwapen en twee jaar vir die besit van ammunisie. Sy vonnis sal gelyklopend uitgedien word.
Motankoba se makker, Motlatsi Motsetse, is vroeër al gevonnis nadat hy skuld beken het.
Die 21-jarige Motsetse is 10 jaar tronkstraf opgelê vir die rooftog, lewenslange tronkstraf vir elk van die moorde, vyf jaar vir die onwettige besit van ŉ vuurwapen en twee jaar tronkstraf vir die besit van ammunisie, het Mpakane gesê.
Sy vonnisse word ook gelyklopend uitgedien.
Bejaarde in huis op Cathcart vermoor
Gelyklopend, dis om van siek te word. Die moordenaar is 27, voordat hy 40 is,, is hy op parool uit dan moor hy weer
Wanneer gaan ons wakker word en ophou wegkyk , ons het werklik ń patetiese ou volkie geword wat só maklik deur die duiwel se magte uitgemoor word , is daar nog 1 oor met ń rugraat ??
Kan n regskenner dalk vir ons die gelyk uitdiening van straf verduidelik?
Dis nie n swaar straf nie gee hom die doodstraf dan sal ek sê dit is wat hom toekom
My Bybel sê n oog vir n oog so as jy iemand doodmaak moet jy met dieselfde beboet word